CELEX: 31968L0419
Language: el
Date: 1968-12-20 00:00:00
Title: Οδηγία 68/419/ΕΟΚ του Συμβουλίου της 20ής Δεκεμβρίου 1968 που επιφέρει τρίτη τροποποίηση στην οδηγία του Συμβουλίου περί προσεγγίσεως των νομοθεσιών των κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα

Avis juridique important

|

31968L0419

Οδηγία 68/419/ΕΟΚ του Συμβουλίου της 20ής Δεκεμβρίου 1968 που επιφέρει τρίτη τροποποίηση στην οδηγία του Συμβουλίου περί προσεγγίσεως των νομοθεσιών των κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα  

Επίσημη Εφημερίδα αριθ. L 309 της 24/12/1968 σ. 0024 - 0024 Φινλανδική ειδική έκδοση: Κεφάλαιο 13 τόμος 1 σ. 0107  Δανική ειδική έκδοση: Σειρά I Κεφάλαιο 1968(II) σ. 0586  Σουηδική ειδική έκδοση: Κεφάλαιο 13 τόμος 1 σ. 0107  Αγγλική ειδική έκδοση: Σειρά I Κεφάλαιο 1968(II) σ. 0597  Ελληνική ειδική έκδοση: Κεφάλαιο 03 τόμος 4 σ. 0055  Ισπανική ειδική έκδοση: Κεφάλαιο 13 τόμος 1 σ. 0151  Πορτογαλική ειδική έκδοση : Κεφάλαιο 13 τόμος 1 σ. 0151 

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1968 που επιφέρει τρίτη τροποποίηση στην οδηγία του Συμβουλίου περί προσεγγίσεως των νομοθεσιών των Κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμαΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής,  Εκτιμώντας:  ότι σύμφωνα με το άρθρο 2 και το άρθρο 12 παράγραφος 2 της οδηγίας του Συμβουλίου της 23ης Οκτωβρίου 1962 περί προσσεγγίσεως των νομοθεσιών των Κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα(1), όπως  τροποποιήθηκε για τελευταία φορά από την οδηγία του Συμβουλίου της 24ης Οκτωβρίου 1967(2), τα Κράτη μέλη όφειλαν να απαγορεύσουν, το αργότερο μέχρι την 31η Δεκεμβρίου 1967, τη χρησιμοποίηση ορισμένων χρωστικών υλών και ειδικά της σουλφονωμένης ορσέλλης-  ότι η απαγόρευση αυτή θα πρέπει να τεθεί σε ισχύ πριν από το τέλος του έτους 1968- ότι οι επιστημονικές έρευνες που είχαν αναληφθεί για την σουλφονωμένη ορσέλλη, δεν ήταν δυνατό να περατωθούν μέχρι σήμερα και ότι για την ολοκλήρωσή τους είναι αναγκαίο ένα πρόσθετο χρονικό διάστημα- ότι συνεπώς πρέπει να επιτραπεί στα ενδιαφερόμενα Κράτη μέλη να αναστείλουν την εφαρμογή της απαγορεύσεως της χρήσεως της εξεταζόμενης χρωστικής ύλης, για να μπορέσουν εν τω μεταξύ να συγκεντρώσουν όλες τις πληροφορίες τις αναγκαίες για την οριστική της  εκτίμηση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η ακόλουθη φράση προστίθεται στο άρθρο 12, παράγραφος 2 της οδηγίας του Συμβουλίου της 23ης Οκτωβρίου 1962, όπως τροποποιήθηκε από το άρθρο 1 παράγραφος 4 της οδηγίας του Συμβουλίου της 25ης Οκτωβρίου 1965(3):  "Εν τούτοις, σε ό,τι αφορά τη σουλφονωμένη ορσέλλη, η τροποποιημένη νομοθεσία μπορεί να εφαρμοσθεί μόνον μετά την 1η Ιανουαρίου 1972."  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Δεκεμβρίου 1968.  Για το Συμβούλιο Ο Πρόεδρος V. LATTANZIO  (1) ΕΕ αριθ. 115 της 11.11.1962, σ. 2645/62.  (2) ΕΕ αριθ. 263 της 30.10.1967, σ. 4.  (3) ΕΕ αριθ. 178 της 26.10.1965, σ. 2793/65.